ข่าวย่อยกองทุน
กสิกรเปิดบริการใหม่
6 ก.พ. 2556

กสิกรเปิดบริการใหม่ 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทเปิดบริการ KAsset Mobile Site รองรับ Smart Phone ทุกระบบ เพื่อเพิ่มความสะดวกในการเข้าถึงข้อมูลสำคัญเกี่ยวกับกองทุนรวม เพื่อประกอบการตัดสินใจลงทุนผ่านโทรศัพท์มือถือได้ทุกที่ทุกเวลา พร้อมเปิดให้บริการวันที่ 6 ก.พ. 2556 
ทั้งนี้ บริการดังกล่าวเป็นการย่อ www.kasikornasset.com ลงมาอยู่ที่หน้าจอโทรศัพท์มือถือในรูปแบบที่อ่านง่าย ได้ข้อมูลครบถ้วน ทั้งสถานการณ์การลงทุน มูลค่าหน่วยลงทุนประจำวัน ผลการดำเนินงานย้อนหลัง ข้อมูลกองทุน รวมถึงอัพเดตกองทุนใหม่
กรุงไทย 1 ปีจ่าย 3.4% 
นายสมชัย บุญนำศิริ กรรมการผู้จัดการ บลจ.กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ 30 (KTFF30) ระหว่างวันที่ 6-12 ก.พ. 2556 อายุโครงการ 1 ปี มูลค่า 7,000 ล้านบาท ลงทุนในเงินฝาก ตราสารหนี้ต่างประเทศไม่น้อยกว่า 80% ของมูลค่าทรัพย์สินสุทธิของกองทุน ผลตอบแทนประมาณ 3.4% ต่อปี
นอกจากนี้อยู่ระหว่างเปิดจำหน่ายกองทุนเปิดกรุงไทย8%ทริกเกอร์ ฟันด์ 9 ถึงวันที่ 11 ก.พ.2556 อายุประมาณ 8 เดือน มูลค่าโครงการ 3,000 ล้านบาท เน้นลงทุนในตราสารทุนตราสารหนี้ เพื่อให้เหมาะสมกับสภาวะการณ์ในแต่ละช่วงเวลา ตั้งเป้าผลตอบแทน 8% ภายใน 8 เดือน
กองทุนเปิดกรุงไทยสมาร์ทอินเวส3เดือน 2 (KTSIV3M2) เปิดจำหน่ายถึงวันที่ 8 ก.พ.2556
ภาพันธ์ 2556 เป็นกองทุนประเภท Roll Over อายุ 3 เดือน เน้นลงทุนในเงินฝากธนาคารธนชาต , ธนาคารออมสิน , ธนาคารซีไอเอ็มบีไทย 37% ของมูลค่าทรัพย์สินสุทธิของกองทุน ส่วนที่เหลือลงทุนในหุ้นกู้ ตั๋วแลกเงิน สถาบันการเงิน บริษัทเอกชน (BBB+ ขึ้นไป) ผลตอบแทนประมาณ 2.75%ต่อปี